Na osnovu člana 26 stav 3 Zakona o obrazovanju odraslih ("Službeni list RCG", br. 64/02 i 49/07), Ministarstvo prosvjete i nauke donosi

**PRAVILNIK**

**O PROFILU STRUČNE SPREME ZA PREDAVAČE, VODITELJE I DRUGE STRUČNE RADNIKE**

(Objavljen u "Sl. listu CG", br. 43 od 3. jula 2009)

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom bliže se uređuju uslovi u pogledu nivoa i profila obrazovanja za predavače, voditelje i druge stručne radnike (u daljem tekstu: nastavnici), koji organizuju i realizuju programe obrazovanja odraslih.

**Profil nastavnika u formalnom obrazovanju**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Profil obrazovanja nastavnika koji izvode prilagođene programe formalnog obrazovanja ( po obimu, trajanju i organizaciji), odnosno module tih programa, bliže se utvrđuju tim programima, odnosno katalozima znanja, vještina i kompetencija.  
     Profil nastavnika u neformalnom obrazovanju

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Profil obrazovanja nastavnika, koji izvode posebne programe obrazovanja, bliže se utvrđuje tim programima, odnosno katalozima znanja, vještina i kompetencija.

**Voditelji**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Voditelji obrazovanja odraslih su lica, po pravilu prosvjetne struke, sa završenim visokim obrazovanjem.

**Saradnici u nastavi**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Saradnici u nastavi su lica, koja, po pravilu, imaju najmanje višu školsku spremu i odgovarajući profil (isti ili srodan) kao i nastavnik, odnosno voditelj kojemu pomaže u pripremanju, organizovanju, realizaciji, izvođenju i evaluaciji procesa obrazovanja.

**Stručni saradnici**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni saradnici mogu biti lica koja imaju visoku školsku spremu odgovarajućeg profila (andragog, pedagog, psiholog, bibliotekar i dr.)

**Predavači**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predavači su lica koja imaju visoku školsku spremu, koji su priznati stručnjaci u oblasti iz koje izvode nastavu.

**Savjetnici i drugi stručni saradnici**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Savjetnici i drugi stručni saradnici su lica koja imaju visoku školsku spremu i odgovarajući profil. To su, prvenstveno, andragozi, sociolozi, psiholozi, specialni pedagozi i dr.

**Usaglašavanje**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Organizatori obrazovanja odraslih dužni su da usaglase organizaciju i rad sa odredbama ovog pravilnika, u roku od godinu dana od dana stupanja na snagu ovog pravilnika.

**Stupanje na snagu**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 07- 2578  
     Podgorica, 5. maja 2009. godine  
     Ministar, prof. dr Sreten Škuletić, s.r.